Ir-Regolament tal-Kummissjoni (KEE) Nru 787/2003
tat-8 ta’ Mejju 2003
li jemenda r-Regolament (KE) Nru 2535/2001 li jistabbilixxi r-regoli dettaljati għall-applikazzjoni tar-Regolament tal-Kunsill Nru 1255/1999 rigward l-arranġamenti għall-importazzjoni ta’ ħalib u prodotti tal-ħalib u l-ftuħ ta’ kwoti tariffarji, u li jidderoga minn dak ir-Regolament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u l-prodotti tal-ħalib [1], kif emendat l-aħħar mir-Regolament tal-Kummissjoni (KE) Nru 509/2002 [2], u b’mod partikolari l-Artikolu 29(1) tiegħu,
Billi:
(1) Ir-Regolament tal-Kummissjoni (KE) Nru 2535/2001 [3], kif l-aħħar emendat mir-Regolament (KE) Nru 2302/2002 [4], jistipula, interalia, regoli dettaljati biex jiġu applikati għall-ħalib u prodotti tal-ħalib ta’ l-arranġamenti ta’ importazzjoni previsti fil-Ftehim Ewropej bejn il-Komunità u l-Istati Membri tagħha, fuq naħa, u wħud mill-pajjiżi ta’ l-Ewropa Ċentrali u tal-Lvant, fuq in-naħa l-oħra. Sabiex jiġu implimentati l-konċessjonijiet previsti mid-Deċiżjonijiet tal-Kunsill 2003/263/KE [5], 2003/298/KE [6] u 2003/299/KE [7] dwar il-konklużjoni tal-Protokolli li jirranġaw l-aspetti tan-negozjar tal-Ftehim Ewropej li jisabbilixxu assoċjazzjoni bejn il-Komunitajiet Ewropej u l-Istati Membri, ta’ naħa waħda, u r-Repubblika tal-Polonja, r-Repubblika Ċeka u r-Repubblika Slovakka, tan-naħa l-oħra, l-kwoti ta’ tariffi fuq l-importazzjoni ġodda għandhom jinfetħu u ċerti kwoti eżistenti għandhom jiżdiedu.
(2) Peress li l-kwoti ta’ tariffi fuq l-importazzjoni previsti mir-Regolament (KE) Nru 2535/2001 normalment huma miftuħa nhar l-1 ta’ Lulju u nhar l-1 ta’ Jannar, għandha ssir dispożizzjoni għal perjodu ġdid għas-sottomissjoni ta’ l-applikazzjonijiet tal-liċenzja ta’ l-importazzjoni, mill-1 sal-25 ta’ Mejju 2003, u għal deroga mill-Artikoli 6,12,14 u 16 ta’ dak ir-Regolament.
(3) Id-Deċiżjoni tal-Kunsill 2003/18/KE [8], li approvat il-Protokoll li jirranġa l-aspetti tan-negozjar tal-Ftehim Ewropew li jistabbilixxi assoċjazjoni bejn il-Komunitajiet Ewropej u l-Istati Membri tagħhom, ta’ naħa waħda, u r-Rumanija, tan-naħa l-oħra, biex jiġu kkunsidrati r-riżultati tan-negozjati bejn il-Partijiet dwar il-konċessjonijiet komuni l-ġodda, eliminat ir-Regolament (KE) Nru 2345/2000. Ir-referenzi magħmulha għal dak ir-Regolament fir-Regolament (KE) għandhom, għalhekk, ikunu mibdula.
(4) Ir-Regolament tal-Kunsill (KE) Nru 2286/2002 [9], li jistabbilixxi l-arranġamenti applikabbli għall-prodotti ta’ l-agrikoltura u l-merkanzija li ssir mill-ipproċessar tal-prodotti ta’ l-agrikoltura li joriġinaw fl-Istati Afrikani, tal-Karibew u tal-Paċifiku (Stati ACP), elimina r-Regolament (KE) Nru 1706/98. Ir-referenzi magħmulha għal dak ir-Regolament fir-Regolament (KE) Nru 2535/2001 għandhom, għalhekk, ikunu mibdula.
(5) L-ewwel sottoparagrafu ta’ l-Artikolu 12 tar-Regolament (KE) jistabbilixxi li l-importaturi jistgħu jippreżentaw biss applikazzjoni waħda għal-liċenzja kull wieħed għall-istess kwota. Issir eċċezzjoni għall-kwoti tal-prodotti li jiġu mir-Repubblika Ċeka u mis-Slovakkja, fejn in-numri tal-kwota huma indaqs peress li ż-żewġ pajjiżi qabel kienu pajjiż wieħed. In-numri tal-kwota għal dawn iż-żewġ pajjiżi jistgħu jinbidlu mill-1 ta’ Mejju 2003. Dik l-eċċezzjoni għandha, imbgħad, titħassar.
(6) Ir-Regolament tal-Kunsill (KE) Nru 312/2003 tat-18 ta’ Frar 2003 li jimplimenta, għall-Komunità, d-dispożizzjonijiet tat-tariffi stipulati mill-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, ta’ naħa waħda, u r-Repubblika taċ-Ċile, tan-naħa l-oħra [10], jipprevedi għall-kwota Nru 09.1924 li tkun meqjusa fuq bażi ta’ "jinqeda l-ewwel min jiġi l-ewwel", skond l-Artikoli 308a sa 308ċ tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jistipula d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabilixxi il-Kodiċi Doganali tal-Komunità [11], kif l-aħħar emendat mir-Regolament tal-Kummissjoni (KE) Nru 444/2003 [12]. Għandhom jiġu stipulati arranġamenti għal-liċenzji fuq l-importazzjoni fil-każi fejn il-kwoti huma meqjusa b’dan il-mod.
(7) Ir-Regolament (KE) Nru 2535/2001 għandu jkun emendat kif suppost.
(8) Il-miżuri provvduti f’dan ir-Regolament jaqblu ma’ l-opinjoni tal-Kumitat ta’ Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2535/2001 hu emendat kif ġej:
1. L-Artikolu 5(b) u (c) hu emendat kif ġej:
"(b) il-kwoti previsti fir-Regolamenti tal-Kunsill (KE) Nru 1151/2002 [13], (KE) Nru 1361/2002 [14], (KE) Nru 1362/2002 [15] u (KE) Nru 1408/2002 [16], u fid-Deċiżjoni tal-Kunsill Nru 2003/18/KE [17], 2003/263/KE [18], 2003/298/KE [19] u 2003/299/KE [20];
(ċ) il-kwoti previsti fir-Regolament tal-Kunsill (KE) Nru 2286/2002 [21];".
2. It-tieni frażi ta’ l-Artikolu 12 hi eliminata.
3. Taħt it-Titlu 2, il-Kapitolu Ia hu miżjud:
"Kapitolu IA IMPORTAZZJONIJIET TAĦT IL-KWOTI MĦADDMA SKOND L-ARTIKOLI 308a SA 308ċ TAR-REGOLAMENT (KEE) NRU 2454/93
Artikolu 19a
1. Fil-qafas tal-kwota prevista fir-Regolament tal-Kunsill (KE) Nru 312/2003 [*] ĠU L 46, ta’ l-20.2.2003, p. 1., u mogħtija fl-Anness VIIa ta’ dan ir-Regolament, l-Artikoli 308a sa 308c tar-Regolament (KEE) Nru 2454/93 għandhom jgħoddu.
2. Mingħajr ma jiġi affettwat it-Titlu II tar-Regolament (KE) Nru 1291/2000, importazzjonijiet taħt il-kwoti li jissemmew fil-paragrafu 1 għandhom isiru fuq preżentazzjoni ta’ liċenzja ta’ importazzjoni.
3. Ir-rata tal-garanzija li tissemma fl-Artikolu 15(2) tar-Regolament (KE) Nru 1291/2000 għandha tkun daqs 10 EUR għal kull 100 kg netti ta’ prodotti.
Il-Kaxxa 16 ta’ l-applikazzjoni tal-liċenzja u wkoll tal-liċenzja għandu jkun fiha l-Kodiċi tan-NM bi tmien numri. Il-liċenzja għandha tkun valida biss għall-prodott li jissemma.
Il-liċenzji għandhom ikunu validi mill-jum ta’ meta jinħarġu fis-sens ta’ l-Artikolu 23(2) tar-Regolament (KE) Nru 1291/2000 sa tmiem it-tielet xahar ta’ wara.
Il-liċenzji għandhom jinħarġu mhux aktar tard mill-ġurnata ta’ xogħol ta’ wara dik li fiha l-applikazzjoni hi mressqa.
4. L-applikazzjoni tar-rata ta’ dazju mnaqqsa għandha ssir wara preżentazzjoni ta’ prova oriġinali maħruġa skond l-Anness III tal-Ftehim mar-Repubblika taċ-Ċile."
.
4. L-Artikolu 20(1)(a) hu mibdul b’dan li ġej:
"(a) Ir-Regolament (KE) Nru 2286/2002;".
5. L-Anness I hu emendat kif ġej:
(a) fil-Parti I.B, l-punti 1,2 u 3 huma mibdula bit-test fl-Anness I ta’ dan ir-Regolament;
(b) Il-parti I.C hi mibdula bit-test fl-Anness II ta’ dan ir-Regolament.
6. Il-parti II.A ta’ l-Anness II hi mibdula bit-test fl-Anness III ta’ dan ir-Regolament.
7. L-Anness li jinsab fl-Anness IV ta’ dan ir-Regolament hu miżjud bħala l-Anness VIIIa.
Artikolu 2
Għall-kwoti miftuħa fl-1 ta’ Mejju 2003, imsemmija fil-punti 1, 2 u 3 tal-Parti B ta’ l-Anness I tar-Regolament (KE) Nru 2535/2001, kif emendat minn dan ir-Regolament, ir-regoli li ġejjin għandhom jgħoddu:
1. Minkejja l-Artikolu 6 u l-Artikolu 14(1) tar-Regolament (KE) Nru 2535/2001, l-applikazzjonijiet ta’ liċenzji għall-importazzjoni jistgħu jitressqu mill-1 sal-25 ta’ Mejju 2003
L-applikazzjonijiet għal liċenzja għandhom jikkonċernaw mhux aktar minn 10 % tal-kwantità taħt il-kwota miftuħa fl-1 ta’ Mejju 2003, u għandhom jinvolvu mhux anqas minn 10 tunnellata.
2. Minkejja l-Artikolu 12 tar-Regolament (KE) Nru 2535/2001, l-importaturi li ressqu applikazzjonijiet ta’ liċenzja għall-importazzjoni matul il-perjodu ta’ sottomissjoni mill-1 sa’ l-10 ta’ Jannar 2003 jistgħu jressqu applikazzjoni oħra fir-rispett ta’ dik il-kwota skond dan ir-Regolament.
3. It-tieni parti ta’ l-Artikolu 16(3) tar-Regolament (KE) Nru 2535/2001 m’għandiex tgħodd.
Artikolu 3
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jgħodd mill-1 ta’ Mejju 2003 ‘il quddiem.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-8 ta’ Mejju 2003.